A Tanács irányelve
(1987. június 25.)
az ipari termékekre vonatkozó tagállami jogszabályok közelítéséről szóló egyes irányelveknek a tagállamokat jelző megkülönböztető számok és betűk vonatkozásában történő módosításáról
(87/354/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 100. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel Spanyolország és Portugália csatlakozási okmánya a tagállamok jogszabályainak összehangolásáról szóló, az ipari termékek rövidítésére vonatkozó egyes irányelvek esetében a Görög Köztársaság számára a GR rövidítést rögzíti;
mivel annak érdekében, hogy Görögország megjelölésénél az ország nyelvével a kapcsolatot meg lehessen tartani, ehhez a tagállamhoz az EL rövidítést kell hozzárendelni; mivel az érintett irányelveket ennek megfelelően módosítani kell,
ELFOGADTA EZT AZ IRÁNYELVET:
1. cikk
A mellékletben felsorolt irányelvek a melléklet rendelkezései szerint módosulnak.
2. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1987. december 31-ig megfeleljenek. Erről haladéktalanul tájékoztatják a Bizottságot.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
3. cikk
Ennek az irányelvnek a tagállamok a címzettjei.
Kelt Luxembourgban, 1987. június 25.